קורג (מדינה)

מדינת קורג הייתה מדינה בהודו שהתקיימה בין השנים 1950 ל-1956.  המדינה אוחדה ב-1956 עם מדינת מייסור (ששמה שונה ב-1973 לקרנאטקה).

היסטוריה 
מדינת קורג הייתה המשך מחוז קורג  שנוסד ב-1834 לאחר כיבוש ממלכת קורג . עם הקמת הודו, הפכו מחוזות הודו הבריטית למחוזות הדומיניון של הודו. כאשר חוקת הודו נכנסה לתוקף ב-26 בינואר 1950, רוב המחוזות הקיימים הפכו למדינות, ומחוז קורג הפך למדינת קורג. 

בעקבות חוק ארגון מחדש של המדינות, מדינת קרוג בוטלה ב-1 בנובמבר 1956, כאשר אורגנו מחדש גבולות המדינה של הודו, והפכה למחוז של מדינת מייסור. שמה של מדינת מייסור שונה מאוחר יותר לקרנאטקה.

ממשל ושלטון 
מדינת קורג הוגדרה מדינה ממחלקה C, ונשלטה על ידי נציב ראשי. בירת המדינה הייתה מרקרה .

הבחירות הראשונות בקורג נערכו ב-1952. הקונגרס הלאומי ההודי, שתמכה באיחוד המדינה עם מדינת מייסור, זכתה ב-15 מושבים, בעוד מפלגת טקאדי, שהתנגדה לאיחוד, קיבלה את תשעת המושבים הנותרים.

הערות שוליים 

מדינות וטריטוריות שהתפרקו ב-1956
קרנאטקה
מדינות וטריטוריות שהוקמו ב-1950
הודו: מדינות וטריטוריות איחוד לשעבר